open-index/open-wikipedia-markdown huggingface dataset:
Allgemeines Lexikon der Künste und Wissenschaften

**Bendrasis menų ir ir mokslų leksikonas** () – vokiška enciklopedija, 1721 m. išleista pedagogo ir leksikografo Johano Teodoro Jablonskio Leipcige.

Pilnas žinyno pavadinimas - *Allgemeine Lexikon der Künste und Wissenschaften oder deutliche Beschreibung des Reichs der Natur, der Himmel und himmlischen Cörper, der Luft, der Erden samt denen bekannten Gewächsen, der Thiere, Steine und Ertze, des Meeres und der darinn lebenden Geschöpfe; ingleichen aller menschlichen Handlungen, Staats- Rechts-, Kriegs-, Policey-, Haußhaltungs - und Gelehrten Geschäffte, Handthierungen und Gewerbe; samt einer Erklärung der darinn vorkommenden Kunst-Wörter und Redens-Arten; mit Beysetzung der lateinischen und französischen Benennungen, wo solche vorhanden; in gehöriger Ordnung verfasset und mit Fleiß zusammen getragen*.

Nauji leidimai – Königsberg/Leipzig 1748 (2 leidimas) ir Königsberg/Leipzig 1767, Zeisens.
Burkina Faso vėliava

**[[Burkina Fasas|Burkina Faso]] vėliava** buvo įtesinta 1984 metų rugpjūčio 4 dieną po šalyje įvykusio valstybino perversmo.

Šią vėliavą sudaro horizontali dvispalvė bei žvaigždės simbolis esantis vėliavos centre. Vėliavos spalvų gamą sudaro raudona ir žalia spalvos bei geltona žvaigždė – visos šios spalvos sudaro Pan-Afrikanistinę spalvų gamą, kurios būdingos daugialiui afrikos šalių, tuo išreiškiant Afrikos šalių vienybę bei nepriklausomybę. Burkina Faso vėliavos žalia spalva simbolizuoja gamtos turtus, žemės ūkį bei šalies gerovę, raudona – žmonių aukas bei kraują, pralietą kovojant už šalies laisvę, geltona žvaigždė – socialistinį šalies raidos kelią ir revoliuciją.
 
## Istorija

Kolonijinės priklausomybės laikais, šaliai priklausant Prancūzijai, šalyje buvo naudojamos Prancūzijos administarcinės valdžios vėliavos bei kita simbolika. Iki 1984 metų perversmo Burkina Fasas vadinosi Aukštutine Volta. Tuometinės Aukštutinės Voltos vėliava buvo įteisinta 1959 metų gruodžio 9 dieną dar prieš šiai respublikai atgaunat suverenitetą, kuris atgautas 1960 metų rugpjūčio 5 dieną. Vėliavos pagrindą sudarė horizontali juodos, baltos ir raudonos spalvų trispalvė. Spalvos simbolizavo pagrindines šalies upes: Juodąją Voltą, Baltąją Voltą ir Raudonąją Voltą. Vėliava yra tapati buvusios Vokietijos Imperijos vėliavai, nors šalys nieko bendro neturėjo.

## Nuorodos
* Burkina Faso vėliava  
* Burkina Faso vėliava 
* Vexilla-Mundi
M&A International Inc.

**M&A International Inc.** („MAI“) – seniausia ir didžiausia nepriklausomų M&A specialistus vienijanti organizacija. Daugiau nei 400 ekspertų 32 valstybėse visame pasaulyje dirba tokiose srityje kaip Joint Ventures, susiliejimai ir susijungimai, Spin-offs ir kt.

Baltijos šalyse MAI atstovauja organizacijos narys investicinis bankas Lõhmus, Haavel & Viisemann.

## Nuorodos
Oficialus ''M&A International Inc.'' tinklalapis
Eusébio

**Eisebijas** (*Eusébio da Silva Ferreira*; g. 1942 m. sausio 25 d. – 2014 m. sausio 5 d.) – laikomas geriausiu visų laikų Portugalijos futbolininku, jis taip pat pateko ir tarp geriausių visų laikų pasaulio futbolininkų, jo vedama Portugalijos komanda iškovojo didžiausią pergalę Pasaulio čempionatų istorijoje – užėmė trečiąją vietą. Eusebio žaidė puolėjo pozicijoje. Buvo pramintas „Juodąja pantera“, dėl greito ir staigaus žaidimo, pasižymėjo stipriu, taikliu smūgiu. .

## Biografija
Savo profesionalo karjerą pradėjo 1957 m. Sporting Lourenço Marques komandoje, kurioje žaidė iki 1960 m, tada jis net penkiolika metų žaidė *SL Benfica* klube ir buvo šio klubo vienvaldis lyderis, 1975 m. Eisebijas vienam sezonui išvyko į Jungtinių Valstijų klubą *Boston Minuteman*, o po metų išvykęs iš JAV jis patraukė į Meksiką, kur sužaidė dešimt rungtynių už *CF Monterrey* komandą. Po tų rungtynių Eusebio metus, iki 1977 m., praleido *Beira-Mar* komandoje. Tada pradėjo žaisti Kanadoje Toronto *Blizzards*, tačiau jau tais pačiais 1977 m. tapo Las Vegas *Quicksilver* komandos nariu, tačiau ir ten neužsibuvo, sužaidęs keletą rungtynių portugalas grįžo į gimtinę į *Uniao Tomar* komandą. 1978 m. baigė profesionalo karjerą.

Portugalijos rinktinei atstovavo 1961–1973 m. Jai atstovaudamas, per 64 rungtynes įmušė 41 įvartį.

Tarp jo trofėjų galime rasti Portugalijos, Meksikos, NASL lygų čempiono medalius, jis yra laimėjęs Čempionų Lygą, Pasaulio Taurėje jo komanda „Benfica“ užėmė trečiąją vietą, o pats Eusebio 1965 m. buvo pripažintas geriausiu Europos metų futbolininku.

Portugalijos parlamento nutarimu, po mirties palaidotas Lisabonoje, Nacionaliniame panteone.

## Dalyvavimas čempionatuose

|}

## Išnašos

## Nuorodos
* Transfermarkt (žaidėjas)
* Transfermarkt (treneris)
Swedbank

**Swedbank** (anksčiau *Hansabankas*, *Hansa-LTB*) – Lietuvos komercinis bankas, įkurtas 1999 m. Švedijos „Swedbank“ bankų grupės narys. 2020 m. su SEB banku buvo vienu iš dviejų didžiausių bankų Lietuvoje.

## Istorija
1996 m. „Hansabank“ grupė pradėjo veiklą Lietuvoje, įkūrus čia „Hansa lizingo" bendrovę. 1999 m. Vilniuje atidarytas pirmasis „Hansabanko“ skyrius. 2000 m. „Hansabank“ grupė pradėjo derybas su Valstybės turto fondu dėl „Lietuvos taupomojo banko“ privatizavimo. 2001 m. „Hansabank“ įsigijo 90,73 % „Lietuvos taupomojo banko“ (LTB) akcijų. 2001 m. pabaigoje LTB buvo reorganizuotas, sujungtas su „Hansabanku“, o naujasis bankas pavadintas „Hansa-LTB“. 2003 m. bankas pervadintas į „Hansabanką“. 2003 m. iš bendrovės „Lietuvos draudimas“ įsigijo jos antrinę bendrovę „Lietuvos draudimo gyvybės draudimas“.

1998 m. „Hansabank“ grupės, veikusios Baltijos šalyse ir įkurtos Estijoje, strateginiu investuotoju tapo Švedijos „Swedbank“ (tuo metu valdė ~60 % „Hansabank“ grupės akcijų). 2005 m. smulkieji „Hansabank“ grupės akcininkai perleido savo akcijas strateginiam banko investuotojui „Swedbank“. Lietuvoje „Swedbank“ vardas pradėtas naudoti 2008 m. rudenį, kuomet „Hansabankas“ kartu su kitais „Hansabank“ grupės bankais Estijoje ir Latvijoje pradėjo pavadinimo keitimo procesą. 2009 m. kovo 17 d. Lietuvoje AB bankas „Hansabankas“ pakeitė pavadinimą į „Swedbank“, AB. Kartu su banku pavadinimus pakeitė ir dukterinės įmonės.

2016 m. Švedijos bankininkystės grupė „Swedbank“ Vilniuje atidarė nefinansinių paslaugų filialą. 2016 m. perėmė „Danske banko“ mažmeninės bankininkystės paslaugų verslą Lietuvoje ir jo ~120 tūkst. klientų.

## Antrinės įmonės

Įvairias finansines paslaugas teikia Lietuvoje veikiančios „Swedbank“ grupės įmonės: „Swedbank“, draudimo („Swedbank P&C Insurance“ AS Lietuvos filialas), gyvybės draudimo („Swedbank Life Insurance“ SE Lietuvos filialas), investicijų valdymo („Swedbank investicijų valdymas“ UAB), lizingo („Swedbank lizingas“ UAB).

## Išnašos

## Nuorodos

* Oficiali svetainė
Hansa Group

**Hansabank grupė** () – finansų grupė, valdanti apie trečdalį Baltijos šalių finansų rinkos. Grupė koncentruojasi į paslaugų teikimą savo klientams – Baltijos ir Skandinavijos šalių bei Rusijos įmonėms.

Grupė aptarnauja beveik 4 mln. klientų (apie 2 mln. Lietuvoje). Joje dirba 6 000 darbuotojų (apie 2 500 – Lietuvoje).

„Hansabank“ grupės strategija Rusijoje apima verslo bankininkystę ir prekybos finansavimo paslaugas Maskvos, Sankt Peterburgo ir Kaliningrado regionuose. Jai nuo 2005 kovo mėn. priklauso Rusijos bankas Kvest.

## Bendrovės
„Hansabank“ grupei Lietuvoje priklauso:
# Hansabankas;
# Hansa lizingas;
# Hansa gyvybės draudimas;
# Hansa investicijų valdymas;
# Hansa draudimo brokeris;
# Baltijos autolizingas;
# Hansa valda.

## Taip pat skaitykite
* Hanzos sąjunga.

## Nuorodos
* ''Hansabank Group'' tinklalapis
* Hansapank, (Estija)
* Hansabanka (Latvija)
* Hansabankas (Lietuva)
Rain Lõhmus

**Rain Lõhmus** (1966 m. gruodžio 30 d. Estija) – estų finansininkas, verslininkas, vienas iš investicinės bankininkystės Baltijos šalyse pradininkų.

## Biografija
1988 m. baigė TPI institutą, ekonomistas. 1999 m. mokėsi Harvarde.

1988 m. dirbo konsultacijų firmoje „Mainor“, 1989 m. – „Estexpank“. 1991–1999 m. „Hansapang“

Vienas „Lõhmus, Haavel & Viisemann“ (LHV) steigėjų, vadovų ir pagrindinių akcininkų. „LHV Bank“ stebėtojų tarybos pirmininkas. Daugelio bendrovių (kaip, pvz., LHV Asset Management, Baltic Ticket Holdings, Kodumajatehas, Audentes, Tarbegaas ir UAB „Vėjų spektras“) valdybų narys.

Dukra Susanna. Sūnus Karl Johani. Partnerė Inga Kolk.

## Šaltiniai
Mažmeninė bankininkystė

**Mažmeninė bankininkystė**, apibrėžiama kaip vartotojams ir mažosioms bei vidutinėms įmonėms teikiamos paslaugos, yra vienas iš svarbiausių bankininkystės sektorių. Mažmeninė bankininkystė aptarnauja smulkesnius individualius klientus, tuo tarpu didmeninė bankininkystė aptarnauja stambius institucinius ir korporacinius klientus. Mažmeninė bankininkystė apima įvairaus pobūdžio asmeninių paskolų išdavimą, santaupų kaupimo būdą, kai banke padėdami indėliai bei kreditinių bei debetinių kortelių valdymo paslaugas. Mažmeninės bankininkystės padalinius turi komerciniai bankai.
Paulo Wanchope

**Paulas Vančiopė** (g. 1976 m. liepos 31 d.) – buvęs Kosta Rikos futbolininkas, puolėjas. Atstovavo Kosta Rikos nacionalinei rinktinei.

## Karjera
; Futbolininko karjera
Rungtyniavo tokiuose klubuose kaip CS Herediano (Kosta Rika), Derby County (Anglija), West Ham United (Anglija), Manchester City (Anglija), Málaga CF (Ispanija), Al-Gharafa (Kataras).

2006 m. grįžo į CS Herediano (Kosta Rika), 2006 m. persikėlė į Rosario Central (Argentina), 2007 m. statovavo FC Tokyo (Japonija), nuo 2007 m. vasaros – Chicago Fire (JAV).

; Trenerio karjera
Baigęs karjerą 2008–2009 m. treniravo Kosta Rikos klubą CS Herediano (Kosta Rika), tačiau dėl prastų rezultatų iš pareigų pasitraukė ir išvyko tobulintis į Angliją.

2010–2013 m. treniravo CS Uruguay. Tuo metu dirbo ir Nacionalinėje rinktinėje, 2014–2015 m. treniravo Kosta Rikos U-21 rinktinę. 

Dirbo treneriu CS Cartaginés 2018 m., tais pačiais metais persikėlė į CS Herediano, 2021 m. perėjo į Pérez Zeledón, 2022–2023 m. grįžo į CS Cartaginés.

## Rinktinė
1996 m. debiutavo Nacionalinėje rinktinėje. Dalyvavo 2002 m. bei 2006 m. pasaulio čempionatuose. 

2006 metų čempionate žaidė visose trejose rungtynėse, o čempionato atidarymo rungtynėse į Vokietijos rinktinės vartus įmušė 2 įvarčius.

## Dalyvavimas čempionatuose

|}

## Išnašos

## Nuorodos
* Transfermarkt (žaidėjas)
* Transfermarkt  (treneris)
Maskvos Dinamo (krepšinio klubas)

**Maskvos Dinamo** – buvusi Maskvos (Rusija) krepšinio komanda, gyvavusi 1923–2016 m. Iširo dėl finansinių sunkumų.

## Pasiekimai
* SSRS čempionas: 1937, 1948 m.
* SSRS vicečempionas: 1944, 1990 m.
* SSRS čempionato trečios vietos laimėtojas: 1946, 1957, 1958, 1975, 1976, 1980, 1982 m.
* SSRS taurės finalininkas: 1950 m.
* NVS čempionato trečios vietos laimėtojas: 1992 m.
* Rusijos vicečempionas: 1995, 1996, 2005 m.
* Rusijos čempionato trečios vietos laimėtojas: 2004 m.
* ULEB taurės laimėtojas: 2006 m.
Staigmena

**Staigmena** – *nenumatyta* situacija, jausmai, potyriai ar išgyvenimai, netikėti žodžiai, dovana ir visa, kas sukelia teigiamą (rečiau – neigiamą) nuostabą.

Paprastai netikėtas (su)klaidinimas sąlygoja emocijas, spontanišką kūno bei psichikos reakcijas, dėmesio centro pasikeitimą. Išoriški požymiai gali būti raudonavimas, juokas, rankos, galvos, kojų judesiai, drebėjimas bei kita.

Sukelti jausmai paprastai yra malonūs (šilti); rečiau pasireiškia kaip ginamoji reakcija į tariamą kliūtį ar pavojų.

Reakcijos tipą ir pobūdį nulemia situacija, asmenybės tipas, individo ypatumai arba staigmeną sukėlusios aplinkybės bei asmenys. Kartais gali būti sukeliama nekontroliuojama ir karštligiška reakcija.

Staigmeną patirti gali ir gyvūnai, kadangi jie kaip ir žmogus dažnai patenka į pavojaus, grėsmės situacijas – į jas reaguojama apsaugos bei kitų instinktų arba refleksų dėka.

## Parametrizavimas
Potencialus įvykio, žinios galinčio(s) sukelti staigmeną, vertinamasis dydis nepriklausomai nuo konteksto išreiškiamas informacijos turiniu, kuris atvirkščiai proporcingas jo išsipildymo tikimybei.
Australinės klounžuvės

**Australinės klounžuvės** (*Brachionichthyidae*) – velniažuvių (*Lophiiformes*) šeima, kurioje 1 gentis ir 4 rūšys. Tai iki 15 cm dydžio priedugininės žuvys, gyvenačios prie Pietų Australijos ir Tasmanijos krantų. Jų oda apaugusi dantytais žvynais.
 
## Nuorodos
* Iliustracija ir rūšių sąrašas
Benino vėliava

**[[Beninas|Benino]] vėliava** buvo įteisinta 1959 metų lapkričio 16 dieną. 1975–1990 metais ši vėliava nebuvo naudojama. Dabartinė Benino Respublikos vėliava dar kartą įteisinta 1990 metų rugpjūčio 1 dieną.

Benino vėliavą sudaro viena vertikali ir dvi horizontalios juostos. Vėliavą sudaro daugeliui Afrikos šalių valstybių vėliavoms būdingos panafrikietiškos spalvos: žalios spalvos vertikali juosta ir geltonos bei raudonos spalvų horizontalios juostos.

Benino vėliavoje žalia spalva simbolizuoja viltį, geltona – turtą, raudona – drąsą.

## Istorija
Iki kolonizacijos gyvavusioje Dahomėjos karalystėje buvo naudojami tam tikri šalies simboliai, tarp jų ir vėliavos. Prancūzijai perėmus krašto kontrolę šioje teritorijoje galiojo Prancūzijos administracijos simbolika. Šaliai atgavus nepriklausomybę, buvo įteisinta dabartinė trispalvė, tik 1975–1990 metais, kuomet šalyje vyravo prokomunistinės pažiūros, vėliava buvo pakeista. Ji buvo žalios spalvos su raudona penkiakampe žvaigžde kairiame viršutiniame kampe. Žalia spalva simbolizavo agrarinę valstybę Beniną, raudona žvaigždė revoliuciją, socializmą ir tautų vienybę.

## Nuorodos
* Benino vėliava  
* Benino vėliava 
* Vexilla-Mundi
Gauruotieji meškeriotojai

**Gauruotieji meškeriotojai** (*Caulophrynidae*) – velniažuvių (*Lophiiformes*) šeima. Paplitę Atlanto, Indijos ir Ramiojo vandenynų gelmėse. 

Šeimoje 2 gentys, 5 rūšys.
## Gentys
*Gauruotieji meškeriotojai (*Caulophryne*)
*Robijos (*Robia*)
Dygieji tykotojai

**Dygieji tykotojai** (*Centrophrynidae*) – velniažuvių (*Lophiiformes*) šeima, kurioje 1 gentis ir 1 rūšis – **dygusis tykotojas** (*Centrophryne spinosula*). Paplitę Atlanto ir Ramiajame vandenynuose. 

## Nuorodos
Rūšies aprašymas ir piešinys
Gelminiai meškeriotojai

**Gelminiai meškeriotojai** (*Ceratiidae*) – velniažuvių (*Lophiiformes*) šeima. Paplitę visuose vandenynuose. Kai kurios rūšys iki 1,2 m dydžio.

Šeimoje 2 gentys, 4 rūšys.
## Gentys
* Gelminiai meškeriotojai (*Ceratias*)
* Raguotieji meškeriotojai (*Cryptopsaras*)


Image:Ceratias uranoscopus.jpg|Išsprogtakis jūrų velnias (*Ceratias uranoscopus*)
Image:Ceratias holboelli.jpg|Grenlandinis gelminis meškeriotojas (*Ceratias holboelli*)
Daina Gudzinevičiūtė

**Daina Gudzinevičiūtė** (g. 1965 m. gruodžio 23 d. Vilniuje) – Lietuvos šaulė, olimpinė šaudymo į skriejančius taikinius čempionė. LTOK prezidentė, TOK narė. 2001 m. apdovanota Gedimino antrojo laipsnio ordinu.

## Biografija

1986 m. tapo Lietuvos stendinio šaudymo rinktinės nare. Pasiekė ir pagerino 9 Lietuvos rekordus. 1988–1989 m. Sovietų sąjungos rinktinės narė. 1988 m. laimėjo Europos čempionato aukso medalius asmeninėse ir komandinėse varžybose, TSRS taurę.

1988, 1989, 1992 m. pasaulio policijos čempionatuose laimėjo aukso, 1992 m. Europos čempionate – sidabro ir bronzos medalius. 1996 m. Atlantos Olimpinėse žaidynėse užėmė dešimtą vietą.

2000 m. olimpinėse žaidynėse įtraukta šaudymo į skriejančius taikinius rungtis moterims. Šių žaidynių kvalifikacinėse varžybose D. Gudzinevičiūtė pataikė į 71 iš 75 taikinių ir į 22 iš 25 finale. Surinkusi 93 taškus užėmė pirmąją vietą, rezultatas tapo olimpiniu rekordu.

2004 m. olimpinėse žaidynėse D. Gudzinevičiūtė kvalifikacinėse varžybose pataikė į 55 taikinius iš 75, finale nedalyvavo ir užėmė 14 vietą tarp 17 dalyvių. Geriausias Atėnų olimpinių žaidynių rezultatas šioje rungtyje – 88 taškai.

1988–2005 dirbo VRM ir VSAT.

2005–12 Lietuvos tautinio olimpinio komiteto Vykdomojo komiteto narė. 2012 m. spalio 12 d. išrinkta LTOK prezidente. 2018 m. tapo pirmąja Lietuvos atstove Tarptautiniame olimpiniame komitete.

## Rezultatai

## Šaltiniai
Dvidygliai gelminiai meškeriotojai

**Dvidygliai gelminiai meškeriotojai** (*Diceratiidae*) – velniažuvių (*Lophiiformes*) šeima. Paplitę Atlanto, Indijos ir Ramiojo vandenynų gelmėse. Patinai yra mažesni už pateles ir gyvena parazitiškai prisitvirtinę prie patelių.

Šeimoje 2 gentys, 6 rūšys.
## Gentys
**[[Bufoceratias]]*
*Dvidygliai gelminiai meškeriotojai (*Diceratias*)
Ilgameškeriai jūrų velniai

**Ilgameškeriai jūrų velniai** (*Gigantactinidae*) – velniažuvių (*Lophiiformes*) šeima. Paplitę Atlanto, Ramiajame ir Indijos vandenynuose. Patelės kūnas pailgas. Meškere virtusio peleko ilgis toks kaip kūno.
   
Šeimoje 2 gentys, 23 rūšys.

## Gentys
* Ilgameškeriai (*Gigantactis*)
* Rimbasnukiai meškeriotojai (*Rhynchactis*)

## Nuorodos
* Ilgameškerių jūrų velnių (''Gigantactinidae'') iliustracijos ir rūšių sąrašas
Sindikatas

: *Apie muzikos grupę - [[G&G Sindikatas]].*

**Sindikatas** – asmenų grupė, grupavimasis. Publicistikoje kalbant apie kokių nors asmenų ar interesų grupių (neformalias) organizacijas vartojama neigiama (nuvertinamąja) prasme.

Prancūzų kalba žodis vartojamas kalbant apie profsąjungas, plačiąja prasme kaip trestas, kartelis ar apibūdinant kitą kokį nors verslo susivienijimą; taip pat žinomas **nusikaltėlių sindikatai**.

ES savo aktuose įtvirtino, kad sindikatas atsiranda, kai kartelio atveju esama bendro prekių ar paslaugų pirkimo/pardavimo.

- *valdytojas*; visų pirma tam tikros administracinės srities; tokiu atveju lotynų kalba žodis *syndicus* reiškia tą patį, savo ruožtu kilęs iš graikiškojo σύνδικος (*syndikos*, *reikalų valdytojas*).

## Finansų srityje

Finansų terminologijoje sindikatas vartojamas kaip žodžio „konsorciumas“ sinonimas. Tokiu atveju tai yra ne kas kita kaip bankų susivienijimas dėl kokios nors veiklos.

## Taip pat skaitykite
* Sindikalizmas
Kotiruotojas

**Market maker** ( – „rinkos darytojas“) – firma brokeris arba dileris, besiimantis tam tikro emitento vertybinių popierių įsigijimo ir saugojimo riziką savo sąskaita, siekiant juos parduoti (rinkoje).

Kotiruotojas veikia nebiržos rinkoje kaip tiesioginiai sandorių tarpininkai. Skirtingai nei yra biržos rinkos atveju, kur tokia veikla užsiima „specialistai“, kotiruotojas palaiko nebiržinės rinkos likvidumo lygį. Jie paprastai veikia ir kaip pardavėjai, ir kaip pirkėjai.

Vidutinis kotiruotojas turi parduoti ne mažiau kaip 1 000 akcijų kiekvienam iš savo klientų (jų yra 20–30 vieno Market maker atveju). Sandoriai sudaromi telefonu arba interneto pagalba ir trunka sekundes.

Kotiruotojai yra laikomi pagrindiniais bet kokios rinkos dalyviais. Kotiruotojais plačiąja prasme gali būti ir bankai, tarptautinės kompanijos, finansų institucijos, stambūs spekuliantai. Jie sudaro didžiulės apimties sandėrius, kurie gali žymiai paveikti valiutos kotiruotę ar kainą.

Nuo stambių kotiruotojų – dažniausiai tai yra tokios institucijos kaip komerciniai bankai, centriniai bankai (kaip US Federal Reserve, Bank of England), investiciniai fondai, didelės draudimo kompanijos, pensijų fondai, trastai, diversifikuodami investicinius portfelius investuojantys į įvairių šalių korporacijas bei vyriausybių vertybinius popierius.

Nuo tokių kotiruotojų „priklauso oras“ rinkoje. Pagal preferencijas kainos atžvilgiu jie yra skirstomi į bulius ir meškas. Jų veiklos pasekmės – staigus kursų kritimas arba kilimas.

## Nuorodos

* Market maker apibrėžimas (www.sec.gov)
* ''Investorwords'' informacija
Kamuolžuvinės

**Kamuolžuvinės** (*Himantolophidae*) – velniažuvių (*Lophiiformes*) šeima, kurioje 1 gentis ir 19 rūšių. Paplitusios Indijos, Atlanto ir Ramiajame vandenynuose. Gyvena gelmėse. Ryškus lytinis dimorfizmas: patelės labai didelės, iki 60 cm ilgio, o patinai – tik apie 4 cm.   

## Nuorodos
*Kamuolžuvinių (''Himantolophidae'') iliustracijos ir rūšių sąrašas
Barzdotieji jūrų velniai

**Barzdotieji jūrų velniai** (*Linophrynidae*) – velniažuvių (*Lophiiformes*) šeima. Paplitę vandenynų tropinėse ir subtropinėse zonose. Gyvena gelmėse. 

Šeimoje 5 gentys, 28 rūšys.
## Gentys
**[[Acentrophryne]]*
*Panaminiai jūrų velniai (*Borophryne*)
*Gražieji jūrų velniai (*Haplophryne*)
*Barzdotieji jūrų velniai (*Linophryne*)
*Panaminiai meškeriotojai (*Photocorynus*)


Image:Linophryne arborifera (no common name).gif|Krūmaūsis jūrų velnias (*Linophryne arborifera*) 
Image:Linophryne lucifer.png|Šakabarzdis jūrų velnias (Linophryne lucifer)
Quantum

**Quantum** () turi keletą reikšmių:

* Fizikoje – *[[kvantas]]*;
* JAV investicinis fondas Quantum (Dž. Sorošas – vienas steigėjų);
* JAV bendrovė Quantum Corporation;
* Vokietijos šlifavimo mašinų bendrovė Quantum (bendrovė);
* Anksčiau veikusi Dortmundo IT bendrovė Quantum GmbH;
* Operacinių sistemų terminologijoje: Timeslice sinonimas;
* Volkswagen Passat tipas Typ 32B ir Volkswagen Santana, gam. 1980-1986 m. (Šiaurės Amerika).
Jūrų velniai

**Jūrų velniai** (*Oneirodidae*) – velniažuvių (*Lophiiformes*) šeima. Gyvena vandenynų gelmėse. Dydis – iki 20 cm.

Šeimoje 16 genčių, 63 rūšys.

## Gentys
* Dygliagalviai meškeriotojai (*Bertella*)
* Meškeriotojai snaudaliai (*Chaenophryne*)
* *[[Chirophryne]]*
* Ilgapelekiai tykotojai (*Ctenochirichthys*)
* *[[Danaphryne]]*
* Trumpadygliai tykotojai (*Dolopichthys*)
* Plonadygliai meškeriotojai (*Leptacanthichthys*)
* Bangingalviai meškeriotojai (*Lophodolos*)
* Trumpameškeriai (*Microlophichthys*)
* Paprastieji tykotojai (*Oneirodes*)
* *[[Pentherichthys]]*
* Siūlasnukiai tykotojai (*Phyllorhinichthys*)
* *[[Pietschichthys]]*
* *[[Puck]]*
* *[[Spiniphryne]]*
* *[[Tyrannophryne]]*

## Nuorodos
* Jūrų velnių (''Oneirodidae'') iliustracijos ir rūšių sąrašas
DWS

**DWS Investment GmbH** (anksčiau *Deutsche Gesellschaft für Wertpapiersparen mbH*) – didžiausia Vokietijos investicijų bendrovė (priklauso Deutsche Bank grupei).

Įkurta 1956 m.

Vienas žymiausių fondų – Klauso Kaldemorgeno valdomas *[[DWS Vermögensbildungsfonds I]]* (per 7,5 mlrd. eurų, 2006 m.) arba *DWS Akkumula* (apie 3 mlrd. eurų), investuojantys į tarptautinių bendrovių akcijas.

*DWS Investa* (per 3 mlrd. eurų) portfolį sudaro vokiškos akcijos, DWS greta akcijų fondų turi ir pensijų fondus, mišriuosius fondus bei kt.

## Nuorodos
* DWS tinklalapis
Dygliuotosios klounžuvės

**Dygliuotosios klounžuvės** (*Chaunacidae*) – velniažuvių (*Lophiiformes*) šeima. Paplitusios Ramiojo, Indijos ir Atlanto vandenynų pridugnyje. Kūnas didelis, rutulio formos, apaugęs smulkiais dygliuotais žvynais.

## Gentys
Šeimoje 2 gentys, 15 rūšių.
*Dygliuotosios klounžuvės (*Bathychaunax*)
**[[Chaunax]]*
Vilkiniai meškeriotojai

**Vilkiniai meškeriotojai** (*Thaumatichthyidae*) – velniažuvių (*Lophiiformes*) šeima. Paplitę Atlanto ir Ramiajame vandenynuose.

## Sistematika
Šeimoje 8 rūšys, suskirstytos į dvi gentis:

* Gudrieji vilkiniai meškeriotojai (*Lasiognathus*)
* Paprastieji vilkiniai meškeriotojai (*Thaumatichthys*)

## Šaltiniai
Didžiadančiai meškeriotojai

**Didžiadančiai meškeriotojai** (*Neoceratiidae*) – velniažuvių (*Lophiiformes*) šeima, kurioje 1 gentis ir 1 rūšis – **didžiadantis meškeriotojas** (*Neoceratias spinifer*). Paplitusi Atlanto, Indijos ir Ramiajame vandenynuose. Patinai parazituoja ant patelės.

## Šaltiniai
Juodieji meškeriotojai

**Juodieji meškeriotojai** (*Melanocetidae*) – velniažuvių (*Lophiiformes*) šeima, kurioje 1 gentis ir 5 rūšys. Paplitę vandenynų tropikinėse srityse.
Varliažuvinės

**Varliažuvinės** (*Batrachoididae*) – kaulinių žuvų šeima, vienintelė **varliažuvių** (*Batrachoidiformes*) būryje. Paplitusios vandenynų priekrantėse. Kai kurios rūšys turi nuodingas liaukas.

## Sistematika
Šeimoje 19 genčių ir apie 70 rūšių. 
* Pošeimis. *Batrachoidinae*
** *[[Amphichthys]]*
** Pietinės varliažuvės (*Austrobatrachus*)
** *[[Barchatus]]*
** Baltadryžės varliažuvės (*Batrichthys*)
** Paprastosios varliažuvės (*Batrachoides*)
** Estuarinės varliažuvės (*Batrachomoeus*)
** Rupūžžuvės (*Chatrabus*)
** Viduržemio jūros rupūžžuvės (*Halobatrachus*)
** Dryžosios varliažuvės (*Halophryne*)
** Austrinės rupūžžuvės (*Opsanus*)
** *[[Perulibatrachus]]*
** Plačiakrūtinės varliažuvės (*Riekertia*)
** *[[Sanopus]]*
** Šokoladinės varliažuvės (*Tharbacus*)
** *[[Triathalassothia]]*
* Pošeimis. *Porichthyinae*
** Afosai (*Aphos*)
** Šiauriniai mičmanai (*Porichthys*)
* Pošeimis. *Thalassophryninae*
** Dektoriai (*Daector*)
** Nuodingosios rupūžžuvės (*Thalassophryne*)


Image:Opsanus beta 2.jpg|*Opsanus beta*
Image:Opsanus tau.jpg|Austrinė rupūžžuvė (*Opsanus tau*)
Ricinulėjos

**Ricinulėjos** – () – nedidelis bestuburių gyvūnų būrys, priklausantis voragyvių klasei.

## Sandara
Ricinulėjos – nedideli, 5-10 mm ilgio voragyviai. Kūnas padengtas tvirta danga. Neįprasta jų savybė – paslanki galvakrūtinės skydo priekinė dalis, paprastai dengianti burną ir cheliceras. Pats galvakrūtinės dangalas vientisas. Cheliceros trumpos, dviejų segmentų, gale turi savotišką nagelį. Pedipalpai ilgesni, palyginti su skorpionais ir pseudoskorpionais, turintys mažas žnyples. Ricinulėjos neturi akių. Pilvelis trumpas, baigiasi labai trumpa metasoma. Pilvelyje yra trys segmentai, gali būti matomas vienas nepilnas, dar du nepastebimi ir nėra iki galo išsivystę. Patinų trečioji kojų pora virtusi kopuliacijos organais. Ricinulėjos neturi plaučių, kvėpuoja gerai išvystytomis trachėjomis. Šalinimo organai susideda iš Malpigijaus vamzdelių ir šalinimo liaukų.

## Elgesys
Ricinulėjos – plėšrūnai, mintantys kitais nariuotakojais. Jos labai lėtai juda, analizuodamos aplinką priekinėmis kojomis. Paliestos ilgam apmiršta.

## Dauginimasis
Nedaug žinoma apie jų dauginimosi ypatumus. Patinai perneša spermatoforą savo modifikuotomis trečiosios poros kojomis patelei. Kiaušinius motina nešioja su savimi. Iš kiaušinių išsirita šešiakojės lervos, vėliau atsiranda ir ketvirtoji pora (tuo ricinulėjos panašios į erkes).

## Geografinis paplitimas
Ricinulėjos randamos Pietų ir Šiaurės Amerikoje, Afrikoje. Jos mėgsta drėgmę, gyvena po lapais, miško paklote, žieve, o kai kurios rūšys randamos olose.

## Klasifikacija
Šiuo metu žinomos maždaug 55 rūšys, sujungtos į vieną *Ricinoididae* šeimą ir suskirstytos į tris gentis. Taip pat rasta ir fosilinių rūšių.
* Šeima *Ricinoididae*
** Gentis *[[Cryptocellus]]*
** Gentis *[[Pseudocellus]]*
** Gentis *[[Ricinoides]]*

## Nuorodos
* Nuorodos į straipsnius apie ricinulėjas 
* Nuorodos į straipsnius apie ricinulėjas
Japonijos karinė pramonė

**Japonijos karinė pramonė** yra pagrindinis ginklų tiekėjas Japonijos savigynos pajėgoms. Gamybos išlaidos yra didelės dėl kelių faktorių: sėkminga pokarinė Japonijos ekonomikos raida leido daug lėšų skirti gynybai; ginkluotė praktiškai nėra eksportuojama ir gamybos apimtys yra mažos; tyrimai atliekami kiek įmanoma savarankiškai.

## Pokarinė istorija
Po Antrojo pasaulinio karo ginkluotės gamybos linijos okupacinės valdžios buvo išardytos, tačiau greitai vėl atnaujintos.
Oksimetras

**Oksimetras** – prietaisas, kuriuo galima nustatyti kraujo įsotinimą deguonimi, naudojant fotometrinius metodus. 
 
Didelis oksimetrijos privalumas, lyginant šį metodą su dujų analizės metodais arba poliarografiniais (cheminės analizės) metodais yra tas, kad šiuo atveju nereikia imti kraujo pavyzdžių ir matuoti galima nepertraukiamai. Tai ypač svarbu analizuojant patologines hemoglobino savybes.
 
Oksimetras nustato SpO2 bei širdies pulsavimo duomenis siųsdamas dvi mažo intensyvumo šviesos bangas, vieną raudoną, kitą infraraudonųjų spindulių, kiaurai kūno audinį į fotodetektorių. Matavimo metu signalo jėga nustatoma iš kiekvieno šviesos šaltinio ir priklausoma nuo daviklio padėties, šviesos intensyvumo, arterinio ir veninio kraujo spaudimo (įskaitant ir pulso keitimosi laiką) bei kūno audinių.
 
Deguonies koncentracijos kraujyje nustatymas gali būti atliekamas, nes deguonies prisotintas kraujas absorbuoja mažiau raudonos spalvos šviesos nei deguonies neprisotintas kraujas.
Kadangi SpO2 matavimai priklauso nuo kraujagyslių pulsavimo, kiekviena sąlyga kuri sutrikdytų kraujo spaudimą (pvz.: užrišant varžtį ant rankos) gali pakenkti tiksliems širdies ritmo bei SpO2 matavimams atlikti.
 
## Darbo režimas
Tipinis pulsoksimetras naudoja elektroninį procesorių ir keletą nedidelių šviesą skleidžiančių diodų (ŠSD), nukreiptų į fotodiodą per pusiau permatomą paciento kūno dalį, dažniausiai piršto galiukas arba ausies galiukas. Vienas šviesos diodas yra raudonas, su bangos ilgiu 660 nm, kitas infraraudonas su bangos ilgiu 940 nm. Šviesos absorbcija šiuose bangų ilgiuose žymiai skiriasi tarp kraujo, kuris priturtintas deguonimi, ir krauju, kuris neturi deguonies. Priturtintas deguonimi hemoglobinas  absorbuoja daugiau infraraudonųjų spindulių ir praleidžia daugiau raudonos šviesos. Deoksigenuotas hemoglobinas praleidžia daugiau infraraudonųjų spindulių ir absorbuoja daugiau raudonos šviesos. Šviesos diodai iš eilės praeina ciklą: vienas įsijungia, paskui kitas, paskui abu išsijungia maždaug trisdešimt kartų per sekundę, kas leidžia fotodiodui reaguoti į raudoną ir infraraudoną šviesą atskirai, o taip pat derintis su bazine aplinkos šviesos linija. 
 
## Išnašos
Pulsoksimetras

**Pulsoksimetras** – matuoklis, kuris neinvaziniu metodu matuoja arterinio kraujo įsotinimą deguonimi, registruodamas dviejų būsenų hemoglobino - deguonį prisijungusio oksihemoglobino (HbO2) ir bedeguonio hemoglobino (Hb) - santykinį kiekį.

Pulsoksimetrija naudojama nuskausminant (anestezija) operacijų metu, pooperaciniame stebėjime, intensyvioje terapijoje. Dėl paprasto naudojimo pulsoksimetrija labai išpopuliarėjo. Pulsoksimetrų nereikia kalibruoti, jie veikia tiksliai ir patikimai.

Pulsoksimetrija yra pagrįsta šviesos sugertimi audiniuose (audinių kraujagyslėse), kur šviesą sklaido tiek arterinio, tiek veninio kraujo hemoglobinas, esantis audiniuose tarp šviesos šaltinio ir imtuvo. Dažniausia naudojami tiesioginio peršvietimo fotodavikliai.

Imitatorius (piršto fantomas) susideda iš šviesos diodų ir fotodiodų:
* Fotodiodai priima pulsoksimetro šviestukų (šviesos diodų) siunčiamą šviesą ir pagal ją sinchronizuojasi imitatoriaus švysčiojimai į pulsoksimetro jutiklį.
* Šviesos diodai į pulsoksimetro jutiklį pašviečia tokius raudonos ir infraraudonos šviesos intensyvumus, kurie atitinka imituojamą SpO2.

„Dirbtinis pirštas“ imituoja šviesos sugertį gyvuose audiniuose išspinduliuodamas atitinkamo intensyvumo šviesą.

Šviesą absorbuoja audiniai, arterijos, venos ir kapiliarai. Bendra šviesos sugertis turi: nuolatinę dedamąją ir kintamąją dedamąją. Pulsuojantis arterinis kraujas sudaro kintamąją dedamąją. Deguonimi įsotintas kraujas pulsuoja, kartu keičiasi ir raudonos bei infraraudonos šviesos absorbcija.
Streptococcaceae

}

* Gentis. *[[Lactococcus]]*
* Gentis. *[[Lactovum]]*
* Gentis. *[[Pilibacter]]*
* Gentis. *[[Streptococcus]]* 

***Streptococcaceae*** – *Lactobacillales* eilės bakterijų šeima.

Tai gramteigiamų bakterijos.

## Klasifikacija
* Gentis. Laktokokai *[[Lactococcus]]*
** Rūšis. *[[Lactococcus garvieae]]*
** Rūšis. *[[Lactococcus lactis]]*
** Rūšis. *[[Lactococcus piscium]]*
** Rūšis. *[[Lactococcus plantarum]]*
** Rūšis. *[[Lactococcus raffinolactis]]*
* Gentis. *[[Lactovum]]*
* Gentis. *[[Pilibacter]]*
* Gentis. Streptokokai *[[Streptococcus]]*
** Rūšis. *[[Streptococcus agalactiae]]*
** Rūšis. *[[Streptococcus bovis]]*
** Rūšis. *[[Streptococcus mutans]]*
** Rūšis. *[[Streptococcus pneumoniae]]*
** Rūšis. *[[Streptococcus pyogenes]]*
** Rūšis. *[[Streptococcus salivarius]]*
** Rūšis. *[[Streptococcus sanguinis]]*
** Rūšis. *[[Streptococcus suis]]*
** Rūšis. *[[Streptococcus viridans]]*
** Rūšis. *[[Streptococcus uberis]]*
Didžiažvynės plekšnės

**Didžiažvynės plekšnės** (*Citharidae*) – plekšniažuvių (*Pleuronectiformes*) būrio žuvų šeima. Paplitusios Viduržemio jūroje, Indijos vandenyne, taip pat nuo Japonijos iki Australijos. Akys išsidėsčiusios abiejose galvos šonuose.

Šeimoje 4 gentys, 7 rūšys.

## Gentys
* Ramiojo vandenyno didžiažvynės plekšnės (*Brachypleura*)
* Viduržemio jūros didžiažvynės plekšnės (*Citharoides*)
* Paprastosios didžiažvynės plekšnės (*Citharus*)
* Didžiažvynės plekšnės (*Lepidoblepharon*)

## Nuorodos
* Didžiažvynių plekšnių (''Citharidae'') iliustracijos ir rūšių sąrašas
Martynas Andriuškevičius

**Martynas Andriuškevičius** (g. 1986 m. kovo 12 d., Kaune) – buvęs lietuvių krepšininkas, žaidęs centro puolėjo pozicijoje.

### Krepšininko karjera

Orlando „Magic“ klubas 2005 metų NBA biržoje pašaukė Andriuškevičių 44-u numeriu ir po mainų su Klyvlendo „Cavaliers“ jis atsidūrė Klyvlende, kur jam beveik neteko rungtyniauti NBA arenose, porą kartų jis buvo pasiųstas į žemesnę NBDL lygą.

2006 m. rugpjūčio 18 d. Andriuškevičius buvo išmainytas į Eddie Basden ir pateko į Čikagos „Bulls“ sudėtį.

2006 m. gruodžio 21 d. Andriuškevičius buvo sunkiai sužalotas po kivirčo su komandos draugu dukterinės NBA lygos Dakotos „Wizards“ ekipoje. Po amerikiečio Awvee Storey smūgio per treniruotę lietuvis krisdamas galva trenkėsi į grindinį ir patyrė smegenų sukrėtimą, jam įtrūko kaukolė ir kairėje smegenų pusėje atsirado dviejų centimetrų dydžio hematoma.

2007 m. liepos 17 d. krepšininko agentas pranešė, kad po dviejų itin nesėkmingų sezonų NBA, žaidėjas nusprendė grįžti į Europą ir įgauti daugiau patirties. Martyną Andriuškevičių į dviejų savaičių peržiūrą buvo pakvietusi Badalonos „Joventut“ komanda, bet jo atsisakė. Po jos jis vis dėlto sudarė sutartį su Ispanijos antrosios lygos Alikantės krepšinio klubu „Costa Blanca“, kurią 2009 m. rugpjūčio 28 d. pratęsė dar vienam sezonui. 2009–2010 metų sezone kartu su Lucentum klubu, debiutavo stipriausioje Ispanijos krepšinio lygoje ACB. 2011 m. rugpjūčio 13 d. nutraukė sutartį su Alikantės komanda. 2011 rugpjūčio 30 d. sudarė sutartį su Salonikų PAOK ekipa. 2012 m. sausio 13 d. buvo atleistas.

2016 m. sausio pradžioje pasirašė dvejų metų sutartį su Slovėnijos Domžalės „Helios“ klubu.

Po sėkmingo sezono buvo pakviestas į Lietuvos vyrų rinktinę rengtis 2010 metų Pasaulio čempionatui. Sėkmingai pasirodęs draugiškose varžybose, M. Andriuškevičius pateko į galutinį rinktinės dvyliktuką.

### Profesinė karjera
Baigus karjerą krepšinyje persikvalifikavo ir dirba programuotoju Klaipėdoje įsikūrusiame sinchroninio vertimo sprendimus diegiančiame startuolyje „Interactio“

## Pasiekimai
* Pasaulio krepšinio čempionatas (Turkija), Bronzos medalis – 2010 m.
* Slovėnijos krepšinio lygos čempionas – 2016 m.

## Šaltiniai
Ramunė

**Ramunė** (*Matricaria*) – astrinių augalų gentis.

Rūšys: 
* Vaistinė ramunė *Matricaria recutita*, sin. Matricaria chamomillae
* Bevainikė ramunė *Matricaria discoidea*
Laktokokai

}

* *[[Lactococcus garvieae|L. garvieae]]*
* *[[Lactococcus lactis|L. lactis]]*
* *[[Lactococcus piscium|L. piscium]]*
* *[[Lactococcus plantarum|L. plantarum]]*
* *[[Lactococcus raffinolactis|L. raffinolactis]]*

**Laktokokai** (*Lactococcus*) – *Streptococcaceae* šeimos bakterijų gentis.

Tai pienarūgščio rūgimo bakterijos, rutuliškos, 0,5-1,2 µm dydžio, susijungusios į poras arba trumpas grandinėles.

Laktokokai plačiai naudojami pieno produktų gamyboje.

## Klasifikacija
Yra penkios laktokokų rūšys, kurios anksčiau buvo priskiramos streptokokų genties **N** grupei.
* Rūšis. *[[Lactococcus garvieae]]*
* Rūšis. *[[Lactococcus lactis]]*
* Rūšis. *[[Lactococcus piscium]]*
* Rūšis. *[[Lactococcus plantarum]]*
* Rūšis. *[[Lactococcus raffinolactis]]*
Aštriapelekiai otai

**Aštriapelekiai otai** (*Psettodidae*) – plekšniažuvių (*Pleuronectiformes*) būrio žuvų šeima, kurioje 1 gentis ir 3 rūšys. Paplitę Indijos ir Ramiajame vandenynuose, taip pat Atlanto vandenyne ties vakarų Afrika. Akys išsidėsčiusios galvos dešinėje ar kairėje pusėje. Burna didelė.  

## Nuorodos
*Aštriapelekių otų (''Psettodidae'') iliustracijos ir rūšių sąrašas
Gauja

**Gauja** (, ) – upė Latvijoje, vidurupyje ribojasi su Estija. Ilgis – 452 km, nuolydis – 234 m. Prasideda Vidžemės aukštumoje, Cėsių savivaldybėje, Taurenės valsčiuje, į jūrą įteka prie Carnikavos.

Įeina į Gaujos nacionalinį parką. Gaujos vaga smėlinga, daug seklumų, staigūs posūkiai.

Anksčiau manyta, kad Gauja išteka iš Alauksto ežero, bet, kadangi senosios ištakos yra užaugusios, tai Gaujos pradžia laikoma Arnyčių upė, kuri prasideda Elkos kalno papėdėje, teka per Zuobuolo ežerą, nusausintoje Laidzo ežero vietoje susilieja su Gaujinia; ši vieta taip pat yra vienas iš Gaujos ištakų variantų, ir čia Gauja įgyja savo vardą. Toliau ji teka per Luodės–Taurenės ežerų grandinę ir paima jų vandenis. Gauja apkabina Vidžemės aukštumą.

Kairiojo kranto intakai – Pysla, Meliupytė, Dzėrbė, Dzestrenė, Pėrliupytė, Tirzinia, Vidaga, Vizla, Palsa, Rauza, Alkšniupė, Vija (60 km), Abulas (52 km), Dedumas, Miegupė, Gryviniupytė, Rauna (50 km), Rakšupė, Amata (66 km), Skaliupė, Lygatnė, Vildoga, Vėjupytė, Luorupė, Egliupė, Straujupytė.

Dešiniojo kranto intakai – Augstupytė, Tulija, Uriekstė, Tirza (80 km), Pyliupytė, Dzėrvė, Mustjegai (79 km), Kaičupė, Stakliupytė, Strenčupytė, Kračupė, Melupė, Ratsupytė, Jumara, Strykiupė, Lenčupė, Drankiupytė, Brasla (70 km), Luoja.


Vaizdas:Gaujostiltas.JPG|Gaujos tiltas ties Sigulda
Vaizdas:PICT2566Gauja.jpg|200px|Gauja prie Turaidos pilies
Vaizdas:Gauja_panorama_16052015.jpg|Gauja ties Estijos–Latvijos siena
File:Gauja National Park 11.jpg|Gauja


## Etimologija
Upėvardžio kilmė miglota. Bandyta sieti su lietuvių ir latvių žodžiu *gauja* („ruja, krūva, minia“). Kazimieras Būga spėjo, kad pavadinimas gali sietis su  („karvė“). Bronys Savukynas siejo upėvardį su  („skubiai eiti“, *at-goti* „skubiai ateiti“, *nu-goti* „greitai nueiti“). Dar plg.  „skuba“. Taigi, Gauja galėtų reikšti „sraunioji“.

## Šaltiniai
Tauro T žvaigždės

**Tauro T žvaigždės** – jaunos (iki 10 milijonų metų) mažos masės (iki 2 Saulės masių) F, G, K, M spektrinių klasių žvaigždės, dar skendinčios dujų ir dulkių debesyse. Tai yra objektai, dar esantys žvaigždėdaros (gravitacinio traukimosi) stadijoje, artėjantys prie pagrindinės sekos (t. y. jų centre dar nevyksta vandenilio virtimo heliu reakcijos). Spektruose stebime vandenilio, kalcio, geležies emisijos linijas, taip pat ličio perteklių, lyginant su pagrindinės sekos žvaigždėmis. Litis yra efektyviai ardomas evoliucijos eigoje (daugiau nei 2,5 milijonų kelvino laipsnių prisijungdamas protoną jis lengvai virsta beriliu, kuris greit skyla į du helio atomus). Šių objektų spindesys gali neperiodiškai kisti. HR diagramoje jie yra išsidėstę dešiniau ir virš pagrindinės sekos. Šios žvaigždės dar kartais vadinamos Orionidėmis arba Vežėjo RW tipo žvaigždėmis. Jų grupės pavadinimas duotas pagal pirmosios rastos tokio tipo žvaigždės (Tauro T) vardą.

Tauro T žvaigždžių analogai didesnių masių srityje (2-8 Saulės masių objektai) yra vadinamos Herbigo Ae/Be žvaigždės. Didesnių masių (>8 Saulės masių) žvaigždžių iki pagrindinės sekos nerandame, nes jos evoliucionuoja labai greitai, ir kai mes jas pastebime (t. y. praretėja ir dalinai išsisklaido jas supantis tankus dulkių dujų debesis), jų centre jau dega vandenilis, taigi jos jau yra pagrindinės sekos objektai.

## Nuorodos
* Astronomijos enciklopedinis žodynas 

## Išnašos
Miškų urėdija

**Miškų urėdija** – valstybinė institucija arba įmonė atsakinga už jai priskirtus miškų plotus. Skirtingose šalyse miškų priežiūra organizuojama skirtingai, todėl skiriasi ir urėdijų statusas bei funkcijos.

Lietuvoje miškų urėdija yra valstybės įmonė, patikėjimo teise valdanti, naudojanti valstybinius miškus ir jais disponuojanti, taip pat vykdanti juose kompleksinę miškų ūkio veiklą ir kitą įmonės įstatuose numatytą veiklą.

Miškų urėdijos veiklai vadovauja įmonės vadovas – miškų urėdas; jis kaip ir bet kuris administracines pareigas einantis miškininkas yra valstybės pareigūnas.

Pagal prigimtį skirstomos į valstybines bei privačias miškų urėdijas. Kiekviena urėdija savo ruožtu pagal struktūrinę organizacinę tvarką jungia 3-9 **[[girininkija]]s**, šios – kelias **[[eiguva]]s**. Girininkijoms vadovauja girininkas, eiguvų reikalais rūpinasi eigulys arba specialiai tam paskirtas girininko pavaduotojas, turintys specialų miškinkystės išsilavinimą.

## Lietuvoje

Iki 2018 m. Lietuvos miškų priežiūra buvo užimtos 42 miškų urėdijos, pavaldžios Generalinei miškų urėdijai:

* Alytaus miškų urėdija
* Anykščių miškų urėdija
* Biržų miškų urėdija
* Druskininkų miškų urėdija
* Dubravos eksperimentinė mokomoji miškų urėdija
* Ignalinos miškų urėdija
* Jonavos miškų urėdija
* Joniškio miškų urėdija
* Jurbarko miškų urėdija
* Kaišiadorių miškų urėdija
* Kauno miškų urėdija
* Kazlų Rūdos mokomoji miškų urėdija
* Kėdainių miškų urėdija
* Kretingos miškų urėdija
* Kupiškio miškų urėdija
* Kuršėnų miškų urėdija
* Marijampolės miškų urėdija
* Mažeikių miškų urėdija
* Nemenčinės miškų urėdija
* Pakruojo miškų urėdija
* Panevėžio miškų urėdija
* Prienų miškų urėdija
* Radviliškio miškų urėdija
* Raseinių miškų urėdija
* Rietavo miškų urėdija
* Rokiškio miškų urėdija
* Šakių miškų urėdija
* Šalčininkų miškų urėdija
* Šiaulių miškų urėdija
* Šilutės miškų urėdija
* Švenčionėlių miškų urėdija
* Tauragės miškų urėdija
* Telšių miškų urėdija
* Tytuvėnų miškų urėdija
* Trakų miškų urėdija
* Ukmergės miškų urėdija
* Utenos miškų urėdija
* Valkininkų miškų urėdija
* Varėnos miškų urėdija
* Veisiejų miškų urėdija
* Vilniaus miškų urėdija
* Zarasų miškų urėdija

2018 m. įkurta VĮ Valstybinių miškų urėdija, apjungusi lig tol buvusias 42 urėdijas. Įmonėje suformuoti 26 regioniniai padaliniai su 337 girininkijomis.

## Nuorodos
* Generalinė miškų urėdija
Dešiniaakiai jūrų liežuviai

**Dešiniaakiai jūrų liežuviai** (*Soleidae*) – plekšniažuvių (*Pleuronectiformes*) būrio žuvų šeima. Kūnas pailgas. Galvos priekis bukas. Abi akys dešinėje. Paplitę daugiausia šiltose jūrose. 

Šeimoje 28 gentys, 135 rūšys.
## Gentys
* *[[Achiroides]]*
* Raguotieji jūrų liežuviai (*Aesopia*)
* Australiniai jūrų liežuviai (*Aseraggodes*)
* Didieji jūrų liežuviai (*Austroglossus*)
* Gelminiai jūrų liežuviai (*Bathysolea*)
* Trumpapelekiai jūrų liežuviai (*Brachirus*)
* Geltonieji jūrų liežuviai (*Buglossidium*)
* *[[Dagetichthys]]*
* Jūrų liežuvėliai (*Dicologlossa*)
* Pietų Afrikos jūros liežuviai (*Heteromycteris*)
* Juodadėmiai jūrų liežuviai (*Liachirus*)
* Trumpapelekiai jūrų liežuviai (*Microchirus*)
* Dygieji jūrų liežuviai (*Monochirus*)
* Mažieji liežuviai (*Parachirus*)
* *[[Paradicula]]*
* Poviniai liežuviai (*Pardachirus*)
* *[[Pegusa]]*
* *[[Phyllichthys]]*
* *[[Rendahlia]]*
* Didžiažiomeniai jūrų liežuviai (*Rhinosolea*)
* Paprastieji jūrų liežuviai (*Solea*)
* Liežuvžuvės (*Soleichthys*)
* *[[Strabozebrias]]*
* Jūrų liežuviai sinaptūros (*Synaptura*)
* *[[Synapturichthys]]*
* *[[Typhlachirus]]*
* *[[Vanstraelenia]]*
* Zebriniai jūrų liežuviai (*Zebrias*)


Image:Solea solea 1.jpg|*Solea solea*
Image:Pegusa_lascaris.jpg|Smėlinis jūrų liežuvis (*Solea lascaris*)
Image:Aecor_u0.png|Raguotasis jūrų liežuvis (*Aesopia cornuta*)
Miškų ūkis

**Miškų ūkis** – ūkio sritis; veikla, apimanti miškų atkūrimą, priežiūrą, apsaugą, racionalų miškų išteklių naudojimą ir prekybą mediena bei miško ištekliais.

Valstybės ir tarptautiniu lygmeniu yra linkstama reglamentuoti miškų atkūrimą, apsaugą bei naudojimą ir sudaryti teisines prielaidas, kad visų nuosavybės formų miškai būtų tvarkomi pagal vienodus tvaraus ir subalansuoto miškų ūkio principus, užtikrinant racionalų miškų išteklių naudojimą aprūpinant pramonę žaliava, biologinės įvairovės išsaugojimą, miškų produktyvumo didinimą, kraštovaizdžio stabilumą ir aplinkos kokybę, galimybę dabar ir ateityje atlikti ekologines, ekonomines ir socialines funkcijas nedarant žalos kitoms ekosistemoms.

## Praktiškosios miškininkystės uždaviniai
# Aprūpinti visas ūkio šakas mediena ir kitais miško produktais.
# Didinti kompleksinių miškų produktyvumą, visapusiškai išnaudojant visų miško žemių produktyviąją galią, saulės energiją, potencialias biogeocenozių ir atskirų medžių galimybes.
# Didinti pagrindinį ir tarpinį miško naudojimą, kad būtų gaunama kuo daugiau ir geresnės kokybės medienos sortimentų iš kiekvieno hektaro miško.
# Nepažeisti miško, kaip ekosistemos, funkcionavimo ryšių ir užtikrinti savalaikį ir kokybišką miško atkūrimą.
# Išsaugoti ir didinti vandenų ir dirvos apsaugos, klimato, drėgmės reguliavimo, sanitarines - higienines miško funkcijos, kartu visapusiškai ir racionaliai naudojant mišką medienos ir šalutinių miško produktų gamybas, medžioklei, rekreacijai ir t. t.
# Pastoviai didinti darbo našumą miško ūkyje, mechanizuojant ir automatizuojant gamybos procesus, diegiant progresyviausią miško kirtimų ir kitų ūkinių procesų technologiją, tobulinant darbo organizaciją, mažinant miško produkcijos savikainą.

## Miško naudojimo rūšys
Lietuvos respublikos miškų įstatyme (1995) išskiriamos šios miško naudojimo rūšys:

# medienos ruoša, kuri vykdoma pagrindiniais, tarpiniais ir kitais kirtimais. Pagrindinis naudojimas – tai brandaus miško kirtimas siekiant racionaliai sunaudoti medieną ir laiku atkurti mišką. Tarpinis naudojimas – tai mediena gaunama ugdymo ir sanitariniais kirtimais. Kiti kirtimai – tai mediena gaunama kertant įvairias trasas, valant proskynas ir t. t.;
# sakų ruoša;
# antrinių miško medžiagų (kelmų, karnų, žievės ir pan.) ruoša;
# šalutinis miško naudojimas (šienavimas, gyvulių ganymas, sulos ruoša, laukinių vaisių, riešutų, grybų, uogų, vaistažolių ir techninės žaliavos ruoša ir rinkimas);
# miško naudojimas moksliniams tyrimams, mokymui;
# miško naudojimas poilsiui;
# miško naudojimas medžioklės ūkio reikmėms ir bitininkystei.

Miškų naudotojais Lietuvoje gali būti valstybinės, kooperatinės ir visuomeninės įmonės, organizacijos, taip pat visi respublikos piliečiai.
Kairiaakiai jūrų liežuviai

**Kairiaakiai jūrų liežuviai** (*Cynoglossidae*) – plekšniažuvių (*Pleuronectiformes*) būrio žuvų šeima. Paplitę vandenynų tropinėse ir subtropinėse srityse. Kelios rūšys gyvena upėse.

Šeimoje 3 gentys, 136 rūšys.
## Gentys
*Kreivažiočiai jūrų liežuviai (*Cynoglossus*)
*Dvidryžiai jūrų liežuviai (*Paraplagusia*)
*Kairiaakiai jūrų liežuviai (*Symphurus*)
Slaptoji mokykla

**Slaptoji mokykla**, **vargo mokykla**, **daraktorinė mokykla** – neoficiali mokymo įstaiga Lietuvoje 1864–1904 m. Slaptosios mokyklos kūrėsi kaip atsakas į Rusijos imperijos švietimo politiką, kuria po 1863 m. sukilimo siekta mokyti tik rusų kalba ir taip suartinti Lietuvos gyventojus su Rusijos valstybe bei atitraukti nuo lenkiškos įtakos. Iki tol veikusios parapinės mokyklos buvo uždarytos, jas turėjo pakeisti valstybinės mokyklos, kurių mokytojai turėjo būti stačiatikiais.

Spaudos draudimo laikotarpiu lietuvių kalbos mokymas vykdavo „nelegaliose“ kaimo mokyklose. Mokyklos veikdavo 3-8 metų mėnesius, mokydavosi 5-15 (kartais iki 50) mokinių. Jokių specialių patalpų tokios mokyklos neturėjo, mokymas vykdavo vieno iš ūkininkų gyvenamajame name, dažnai buvo kilnojamasis iš vienos trobos į kitą. Slaptųjų mokyklų mokytojai vadinti „daraktoriais“ (nuo lenkiško *dyrektor* – parapijinės mokyklos vadovas).

## Nuorodos
Pagrindinė seka

**Pagrindinė seka**– HR diagramos vieta, kurioje išsidėsto žvaigždės, centre „deginančios“ vandenilį, kuris virsta heliu(t. y. vyksta termobranduolinė reakcija). Kadangi didžiąją dalį žvaigždės raidos vyrauja būtent šis procesas, pagrindinėje sekoje atsiduria dauguma žvaigždžių. Nėra galutinai aišku, kodėl pagrindinė seka visgi yra šiek tiek difuzinis plotas, ne ištisa linija. Vyraujanti nuomonė, kad tai atspindi žvaigždžių cheminės sudėties skirtumus. Tikėtinos ir atstumo matavimo klaidos bei neatpažintos dvinarės žvaigždės (t. y. klaidingai suklasifikuotos kaip vienanarės).

Astronomai dar kartais naudoja terminą „**nulinio amžiaus pagrindinė seka**“ (arba ). Tai yra iš žvaigždžių evoliucinių modelių išskaičiuota padėtis HR diagramoje, kur žvaigždė tik pradeda „deginti“ vandenilį. Vėliau, didėjant amžiui, žvaigždės spindesys ir paviršiaus temperatūra po truputį auga.

Mūsų Saulė yra tipiška pagrindinės sekos žvaigždė, dabar esanti apie 4,5 milijardo metų amžiaus. Ji tokia išliks dar apie penkis milijardus metų. Po to, kai vandenilio atsargos centre išseks, Saulė išsiplės ir taps raudonąja milžine.

## Šaltiniai